**Karcag Városi Önkormányzat**

**Polgármestere**

# Javaslat

a „Szennyvízhálózat előkészítése Karcag városban” című projekthez kapcsolódó tervező kiválasztására irányuló közbeszerzés megindítására

Karcag Városi Önkormányzat (a továbbiakban: Önkormányzat) részére Magyarország Kormánya a települési önkormányzatok fejlesztési és működési támogatásáról szóló 1551/2019. (IX.26.) Korm. határozatban Karcag város fejlesztési feladatainak előkészítése címen, szennyvízhálózat előkészítése támogatási céllal 72.800.000,- Ft összegű támogatást biztosított. Az egyedi költségvetési támogatást az önkormányzat számára a Belügyminisztérium folyósította.

A támogatásból kerül beszerzésre Karcag város szennyvízhálózatának és meglévő szennyvíztelepének fejlesztésére vonatkozó engedélyezési tervdokumentácó és az ahhoz szükséges felmérések, hatósági engedélyek, továbbá tervezői költségvetés.

A fenti tervezési feladat vonatkozásában közbeszerzési eljárást kell lefolytatni a közbeszerzésekről szóló 2015. évi CXLIII. törvényre figyelemmel.

**Összegzés: Karcag Városi Önkormányzat egyedi költségvetési támogatásban részesült a város szennyvízhálózatának fejlesztésére vonatkozó tervezés tekintetében, mellyel összefüggésben közbeszerzési eljárás lefolytatása szükséges.**

A fentiek alapján kérem a javaslat megtárgyalását, és az alábbi határozati javaslat elfogadását.

………./2020. (II. 27.) ,,kt.” sz. h a t á r o z a t

a „Szennyvízhálózat előkészítése Karcag városban” című projekthez kapcsolódó tervező kiválasztására irányuló közbeszerzés megindításáról

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján, figyelemmel a közbeszerzésekről szóló 2015. évi CXLIII. törvényben foglaltakra az alábbiak szerint dönt:

1. Karcag Városi Önkormányzat, mint ajánlatkérő közbeszerzési eljárást indít a „Szennyvízhálózat előkészítése Karcag városban” című projekthez kapcsolódóan tervező kiválasztására.
2. A Képviselő-testület felhatalmazza a Karcag Városi Önkormányzat Polgármesterét, hogy az 1. pontban meghatározott projekthez kapcsolódó valamennyi jognyilatkozatot megtegye, dokumentumot beszerezze, szerződést és azok esetleges módosításait megkösse.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2020.12.31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben

Karcag, 2020. február 14.

**(: Dobos László :)**